इन दिनों टीवी के डांस रियलिटी शो डांस दीवाने को जज कर रहीं माधुरी दीक्षित नेने ने इस शो पर पर्सनल लाइफ से जुड़ा अपना एक दर्द बयां किया है. माधुरी का कहना है कि कभी-कभी उनके दोनों बेटे भी उन्हें अहमियत नहीं देते हैं. एक बयान के मुताबिक, 'डांस दीवाने' शो के कंटेस्टेंट में से एक किशन ने अपनी परफॉर्मेंस अपनी मां को समर्पित करते हुए लोगों की आंखों में आंसू ला दिए. तभी इस प्रस्तुति के बाद किशन ने कहा, 'मुझे अपनी मां के फोन को नजरअंदाज करने और उनको अहमियत नहीं देने का पछतावा है.'